
A.1 Pokyny pre uchádzačov
 
Časť I.
 Všeobecné informácie
  
1. Identifikácia verejného obstarávateľa
Verejný obstarávateľ
Názov organizácie: Národný ústav detských chorôb (ďalej aj ako „NÚDCH“)
Adresa organizácie: Limbová 1, 833 40 Bratislava 37, Slovenská republika
IČO: 00607231
Web organizácie (URL): http://www.nudch.eu/
Kontaktná osoba: Mgr. Peter Macháč
Telefón: +421 2 59 371 405
E-mail: nakup@nudch.eu

2. Predmet zákazky
2.1 Názov predmetu zákazky: Ultrazvukové prístroje
2.2 Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):
[bookmark: _Hlk101509632]Hlavný predmet: 33124120-2 Diagnostické ultrazvukové prístroje
Doplňujúce predmety: 
60000000-8 - Dopravné služby (bez prepravy odpadu)
2.3  V zmysle § 3 ods. 5 zákona (ďalej aj zákon o verejnom obstarávaní) sa týmto verejným obstarávaním zadáva civilná zákazka (ďalej len zákazka).
2.4 Predmet zákazky: Ultrazvukové prístroje
Podrobné vymedzenie predmetu zákazky vrátane vypracovanej špecifikácie je uvedené v časti "B.1 Opis predmetu zákazky."
 
3. Rozdelenie predmetu zákazky 
Predmet zákazky je rozdelený na časti: áno.
1. časť: Ultrazvukový prístroj pre DKAIM
Dodatočný kód CPV: 33124120-2 Diagnostické ultrazvukové prístroje
   	Predpokladaná hodnota zákazky: 62 072,50 € bez DPH
2. časť: Ultrazvukový prístroj pre KDPaF
Dodatočný kód CPV: 33124120-2 Diagnostické ultrazvukové prístroje
Predpokladaná hodnota zákazky: 59 255,00 € bez DPH

4. Variantné riešenie     
4.1  Uchádzačom sa neumožňuje predložiť variantné riešenie vo vzťahu k požadovanému predmetu zákazky.
4.2  Ak súčasťou ponuky bude aj variantné riešenie, na túto ponuku sa nebude prihliadať a takéto variantné riešenie nebude zaradené do vyhodnotenia ponúk. 
 
5. Pôvod predmetu zákazky
5.1  Uchádzač, jeho prípadní subdodávatelia, uchádzačom navrhnutí kľúčoví experti a prípadne ním ponúkané tovary musia spĺňať požiadavky na pôvod stanovené všeobecne záväznými právnymi aktmi Európskej únie, príslušnými medzinárodnými zmluvami a dohodami.
 
6. Miesto dodania predmetu zákazky a lehoty uskutočnenia             
6.1 Miesto dodania predmetu zákazky: Limbová 1, 833 40 Bratislava 37, Slovenská republika. 
6.2 Lehota dodania: do 60 dní odo dňa nadobudnutia účinnosti zmluvy. 

7. Zdroj finančných prostriedkov
Predmet zákazky bude spolufinancovaný z fondov EÚ: nie.
  
8. Zmluva 
8.1 Výsledkom tejto súťaže bude uzatvorenie kúpnej zmluvy v zmysle § 409 a nasl. zákona č. 513/1991 Zb. Obchodný zákonník v znení neskorších predpisov a v zmysle ďalších zákonov. Zmluva bude uzavretá pre každú časť zákazky samostatne.
8.2 Podrobné vymedzenie zmluvných podmienok na dodanie požadovaného predmetu zákazky je uvedené v Zmluve, ktorá tvorí prílohu súťažných podkladov. Uchádzač je povinný akceptovať znenie navrhnutých obchodných podmienok, ktoré sú súčasťou súťažných podkladov. 
 
9. Lehota viazanosti ponuky 
9.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
9.2 Lehota viazanosti ponúk je stanovená do 31.05.2024. 
9.3 V prípade uplatnenia revíznych postupov v zmysle § 163 a nasl. zákona alebo iných okolností, verejný obstarávateľ oznámi uchádzačom predpokladané predĺženie lehoty viazanosti ponúk. V prípade, ak verejný obstarávateľ vyžaduje predloženie zábezpeky, predĺžená lehota viazanosti ponúk nemôže byť dlhšia ako 12 mesiacov od uplynutia lehoty na predkladanie ponúk.
9.4 Uchádzači sú svojou ponukou viazaní do uplynutia verejným obstarávateľom oznámenej, prípadne primerane predĺženej lehoty viazanosti ponúk.
9.5 Verejný obstarávateľ si vyhradzuje právo uzavrieť zmluvu v predĺženej lehote viazanosti ponúk.  
 
Časť II.
 Dorozumievanie a vysvetľovanie 
 
10. Dorozumievanie medzi verejným obstarávateľom a záujemcami/uchádzačmi
10.1 Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom systému ERANET dostupného na https://obstaravanie.eranet.sk (ďalej len „ERANET“).
10.2 Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: https://obstaravanie.eranet.sk.
10.2.1 Súťažné podklady vrátane ich doplnení a vysvetlení sú záujemcom prístupné bezodplatne, neobmedzene, úplným a priamym prístupom na URL adrese: 
https://obstaravanie.eranet.sk/#/tenderPublicDetails/2072. O záujemcoch, ktorí si prevezmú súťažné podklady bez prihlásenia verejný obstarávateľ nemá evidenciu - o zverejnení doplňujúcich informácií a vysvetlení nebudú informovaní. Verejný obstarávateľ preto záujemcom odporúča, aby si súťažné podklady stiahli až po zaregistrovaní a prihlásení sa do systému.
10.3 Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému ERANET.
10.4  Za moment doručenia elektronickej informácie sa považuje moment jej odoslania v systéme ERANET, t. j. moment uloženia elektronickej zásielky v elektronickej schránke jej adresáta v systéme ERANET.
10.5 Ak záujemca alebo uchádzač zašle informáciu prostriedkami, ktorými nemožno trvalo zachytiť ich obsah a nie je zaručená ich pravosť, t. j. podaných faxom alebo e-mailom, verejný obstarávateľ bude na takúto informáciu hľadieť tak, ako keby nebola podaná.
 
11. Vysvetľovanie a doplnenie súťažných podkladov
11.1 Záujemca môže požiadať verejného obstarávateľa o vysvetlenie súťažných podkladov, informatívneho dokumentu alebo inej sprievodnej dokumentácie spôsobom uvedeným v bode 10.
11.2 Požiadavku záujemcu o vysvetlenie je potrebné doručiť v elektronickej podobe cez systém ERANET.
11.3 Vysvetlenie každej žiadosti o vysvetlenie predloženej podľa bodov 10 a 11.1 sa oznámi podľa bodu 10 bezodkladne s prihliadnutím na primeraný čas na kvalifikované vypracovanie vysvetlenia všetkým záujemcom, ktorým verejný obstarávateľ poskytol súťažné podklady najneskôr však šesť dní pred uplynutím lehoty na predkladanie ponúk, za predpokladu, že o vysvetlenie sa požiada dostatočne vopred.
11.4 Súťažné podklady, doplnenie súťažných podkladov a vysvetľovania verejný obstarávateľ zverejní v systéme ERANET na webovej adrese: www.obstaravanie.eranet.sk v časti Verejný profil, čím verejný obstarávateľ umožní neobmedzený a priamy prístup k súťažným podkladom a vysvetľovaniu. 
 
12. Obhliadka miesta dodania predmetu zákazky
Obhliadka miesta dodania predmetu zákazky sa neuskutoční, nie je potrebná.  
 
Časť III.
Príprava ponuky 
 
13. Vyhotovenie ponuky
13.1 Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorý zabezpečí trvalé zachytenie jej obsahu. 
13.2  Ponuka predkladaná elektronicky obsahuje len jednu časť – elektronickú obálku.
13.3 Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému ERANET predkladajú naskenované.
13.4 Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému ERANET predkladajú v pôvodnej elektronickej podobe.
13.5 Verejný obstarávateľ si vyhradzuje právo požiadať uchádzača o originálne vyhotovenie dokumentov a dokladov, ktoré predložil uchádzač vo svojej ponuke v naskenovanej podobe v nasledujúcich prípadoch: uchádzač sa stane úspešným v tomto verejnom obstarávaní, verejný obstarávateľ bude mať pochybnosti o pravosti takto vyhotovených dokladov a dokumentov.
13.6  Predložené dokumenty a doklady v systéme ERANET musia zodpovedať pôvodnému dokladu tak, aby verejný obstarávateľ mohol verne posúdiť splnenie podmienok účasti, požiadaviek na predmet zákazky a požiadaviek na ponuku. 
 
14. Jazyk ponuky
14.1  Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.  

15. Mena a ceny uvádzané v ponuke, mena finančného plnenia
15.1 Uchádzačom navrhované zmluvné ceny za požadovaný predmet zákazky budú vyjadrené v európskej menovej jednotke (ďalej len „EUR“) a stanovené podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách. Zmluvné ceny nesmú byť viazané na inú menu alebo parameter.
15.2 Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov.
15.3 Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky. Uchádzač ku každej oceňovanej položke uvedie v navrhovanej zmluvnej cene aj jednotkovú cenu. Uchádzač musí vyplniť príslušnú tabuľku Návrh na plnenie kritéria tak, aby každá požadovaná cenová položka mala uvedenú číselnú hodnotu.
15.4 Ak je uchádzač platiteľom dane z pridanej hodnoty (ďalej len „DPH“), t. j. zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny zmluvy uvedie v zložení:
· navrhovaná zmluvná cena v EUR bez DPH,
· sadzba DPH v %,
· výška DPH v EUR,
· navrhovaná zmluvná cena v EUR vrátane DPH.
15.5 Ak uchádzač nie je zdaniteľnou osobou pre DPH, uvedie navrhovanú zmluvnú cenu, ako aj všetky ostatné ceny, ktoré je v týchto súťažných podkladoch požadované uvádzať, bez DPH, ako celkovú konečnú cenu. Skutočnosť, že nie je zdaniteľnou osobou pre DPH, uchádzač uvedie v ponuke. 
15.6 Uchádzač v časti ponuky určenej pre návrh na plnenie kritérií na vyhodnotenie ponúk uvedie konečné zmluvné ceny. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť. 
15.7 Všetky ceny uvádzané v ponuke uchádzača sú navrhovanými zmluvnými cenami a musia byť vypracované presne podľa časti A3. Kritériá hodnotenia týchto súťažných podkladov. 
15.8 Zmluvná cena za predmet zákazky uvedená v ponuke uchádzača bude zaplatená v mene EUR.  
 
16. Zábezpeka ponuky
16.1 Zábezpeka sa nevyžaduje.
Časť IV.
Obsah ponuky 
 
17. Obsah ponuky
17.1 Uchádzač môže predložiť iba jednu ponuku na jednu časť, viac častí alebo aj všetky dve časti zákazky vyhotovenú podľa bodu 13 týchto súťažných podkladov, ktorá musí obsahovať:
 
	P. č.
	Požiadavka na ponuku
	Relevantnosť pre časti zákazky

	1.
	Čestné vyhlásenie uchádzača o pravdivosti a úplnosti všetkých dokladov a údajov uvedených v ponuke a že nie je v konflikte záujmov.
(Vzor vyhlásenia je uvedený v Prílohe č. 4 k súťažným podkladom)
	Predkladá sa len jeden dokument platný pre všetky časti zákazky.

	2.
	V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.
(Vzor vyhlásenia je uvedený v Prílohe č. 5 k súťažným podkladom)
	Predkladá sa len jeden dokument platný pre všetky časti zákazky.

	3.
	V prípade, ak prostredníctvom systému ERANET predkladá ponuku iná osoba ako štatutárny orgán alebo člen štatutárneho orgánu, súčasťou ponuky musí byť osobitné písomné splnomocnenie pre túto osobu realizovať úkony v rámci procesu verejného obstarávania prostredníctvom systému ERANET.
(Vzor vyhlásenia je uvedený v Prílohe č. 6 k súťažným podkladom)
	Predkladá sa len jeden dokument platný pre všetky časti zákazky.

	4.
	Ak uchádzač nevypracoval ponuku sám, uvedie  v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
(Vzor vyhlásenia je uvedený v Prílohe č. 7 k súťažným podkladom)
	Predkladá sa len jeden dokument platný pre všetky časti zákazky.

	5.
	V prípade, ak ponuku podáva skupina dodávateľov, uchádzač predloží vystavenú plnú moc pre jedného  z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
(Vzor vyhlásenia je uvedený v Prílohe č. 8 k súťažným podkladom)
	Predkladá sa len jeden dokument platný pre všetky časti zákazky.

	6.
	Čestné vyhlásenie uchádzača o povinnosti zápisu do registra partnerov verejného sektora a jeho subdodávateľoch.

(Vzor vyhlásenia je uvedený v Prílohe č. 9 k súťažným podkladom)
	Predkladá sa len jeden dokument platný pre všetky časti zákazky. V dokumente uchádzač vyznačí, pri ktorej časti bude subdodávky využívať.

	 7.
	Návrh na plnenie kritéria a vyhlásenie o splnení požiadaviek na predmet zákazky.

(Vzor návrhu je uvedený v Prílohách č. 10 až č. 11 k súťažným podkladom)
	Predkladá sa pre každú časť zvlášť.

	8.
	Návrh kúpnej zmluvy (ďalej len ako „zmluva“) v jednom vyhotovení pre každú časť predmetu zákazky. Návrh zmluvy musí byť podpísaný uchádzačom alebo osobou oprávnenou konať za uchádzača. Návrh zmluvy sa predkladá so všetkými prílohami a doplnenými údajmi vyznačenými v zmluve na každú časť osobitne.

(Vzor návrhu je uvedený v Prílohe č. 3 k súťažným podkladom)
	Predkladá sa pre každú časť zvlášť.

	9.
	Doklady preukazujúce splnenie podmienok účasti podľa kapitoly A2 a Oznámenia o vyhlásení verejného obstarávania, Oddiel III.1.1.
	Podmienky účasti podľa §32 preukazuje uchádzač pre všetky časti spoločne.

	10.
	Čestné vyhlásenie ku konfliktu záujmov.

(Vzor vyhlásenia je uvedený v Prílohe č. 1 k súťažným podkladom)
	Predkladá sa len jeden dokument platný pre všetky časti zákazky.



17.2  Uchádzač berie na vedomie, že v prípade, ak sa stane úspešným, elektronická podoba jeho ponuky bude verejným obstarávateľom bezodkladne po uzavretí zmluvy zverejnená v profile verejného obstarávateľa  podľa § 64 ods. 1 písm. b) zákona o verejnom obstarávaní.
17.3  V prípade, ak ponuka nebude obsahovať všetky náležitosti podľa bodu 17.1,  bude považovaná za nedostatočnú a komisia bude postupovať pri jej posudzovaní v zmysle zákona  o verejnom obstarávaní.
17.4 Pri zistení rozdielov medzi technickými alebo cenovými špecifikáciami uvedenými v návrhu zmluvy a technickými alebo cenovými špecifikáciami v ostatných častiach ponuky rozhodujúce pre vyhodnocovanie ponuky budú technické alebo cenové špecifikácie uvedené v návrhu zmluvy.
 
Časť V.
 Predkladanie ponuky 
 
18. Náklady na ponuku
18.1  Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
 
19. Uchádzač oprávnený predložiť ponuku
19.1  Uchádzačom môže byť aj skupina fyzických osôb/právnických osôb vystupujúcich voči verejnému obstarávateľovi spoločne. Skupina dodávateľov nemusí vytvoriť právne vzťahy, musí však stanoviť vedúceho člena (ďalej aj „lídra“) skupiny dodávateľov. Všetci členovia takejto skupiny dodávateľov utvorenej na dodanie predmetu zákazky musia udeliť plnú moc lídrovi skupiny, ktorý bude konať v mene ostatných členov skupiny v rámci tejto súťaže  ako napr. prijímať pokyny v tomto verejnom obstarávaní ako aj  konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov z dôvodu riadneho plnenia zmluvy uzatvorila a predložila verejnému obstarávateľovi zmluvu v súlade s platnými právnymi predpismi, ktorá bude zaväzovať zmluvné strany, aby ručili spoločne za záväzky voči verejnému obstarávateľovi vzniknuté pri realizácii predmetu zákazky.
19.2 Každý uchádzač môže predložiť iba jednu ponuku. Uchádzač, ktorý predložil ponuku nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
 
20. Predloženie ponuky
20.1 Uchádzač predloží ponuku elektronicky prostredníctvom systému ERANET na webovej stránke uvedenej v bode 22.2 tejto časti súťažných podkladov v lehote na predkladanie ponúk podľa bodu 22.1 tejto časti súťažných podkladov.
20.2 Uchádzač je oprávnený predložiť ponuku až po bezplatnom registrovaní a prihlásení do systému ERANET na webovej adrese uvedenej v bode 22.2.
20.3  Manuál pre uchádzača k zadávaniu elektronickej ponuky sa nachádza na prihlasovacej stránke do systému ERANET.
20.4 Elektronickú ponuku nie je možné predložiť po uplynutí lehoty na predkladanie ponúk uvedenej v bode 22.1.
20.5  Predložením ponuky uchádzač súhlasí so všetkými súťažnými podmienkami, vrátane súhlasu s návrhom kúpnej zmluvy, ktorá tvorí prílohu týchto súťažných podkladov.
 
21. Označenie elektronickej ponuky
21.1 Elektronická ponuka sa neoznačuje. Systém ERANET priradí ponuke názov verejného obstarávania, v ktorom je elektronická ponuka predkladaná.  
 
22. Miesto a lehota na predkladanie ponuky
22.1 Lehotu na predkladanie ponúk verejný obstarávateľ stanovil v Oznámení o vyhlásení verejného obstarávania.
22.2 Ponuky uchádzačov je potrebné odoslať v lehote na predkladanie ponúk na adrese https://obstaravanie.eranet.sk v súlade s bodom 20.1.

23. Doplnenie, zmena a odvolanie ponuky
23.1 Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. 
23.2 Doplnenie, zmenu alebo späť vzatie ponuky je možné vykonať stiahnutím pôvodnej ponuky v systéme ERANET.  
Časť VI.
 Vyhodnotenie ponuky 
 
24. Otváranie ponúk
24.1 Otváranie ponúk sa uskutoční v jednej fáze. 
24.2 Termín otvárania ponúk uviedol verejný obstarávateľ v Oznámení o vyhlásení verejného obstarávania.
24.3 Otváranie ponúk vykoná komisia tak, že najskôr overí neporušenosť elektronickej ponuky a následne otvorí ponuku.
24.4 Otváranie ponúk bude prebiehať online prostredníctvom funkcionality systému ERANET. Uchádzači, ktorí predložili ponuku v lehote na predkladanie ponúk budú mať v systéme ERANET v rámci predmetnej zákazky sekciu „Otváranie ponúk,“ do ktorej vedia vstúpiť 15 minút pred otváraním ponúk. Manuál k otváraniu ponúk sa nachádza na prihlasovacej stránke systému.
 
25. Preskúmanie a hodnotenie ponúk
25.1  Do procesu vyhodnocovania ponúk budú zaradené tie ponuky, ktoré:
25.1.1 obsahujú náležitosti ponuky uvedené v bode 17 tejto časti súťažných podkladov,
25.1.2 zodpovedajú požiadavkám verejného obstarávateľa na predmet zákazky uvedeným v týchto súťažných podkladoch.
25.2 Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami verejného obstarávateľa na predmet zákazky uvedenými v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.
25.3 Ponuka uchádzača, ktorá nebude spĺňať požiadavky verejného obstarávateľa podľa bodov 25.1 a 25.2 tejto časti súťažných podkladov bude z verejného obstarávania vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia. 
25.4 Do procesu vyhodnocovania ponúk budú zaradené tie ponuky, ktoré obsahujú náležitosti ponuky uvedené v bode 17 tejto časti súťažných podkladov. Vyhodnotenie splnenia požiadaviek na predmet zákazky a vyhodnotenie splnenia podmienok účasti vykoná verejný obstarávateľ až po vyhodnotení ponúk na základe kritérií na hodnotenie ponúk.

26. Oprava chýb
26.1   Zrejmé matematické chyby zistené pri skúmaní ponúk sú: 
26.1.1  Rozdiel medzi sumou uvedenou číslom a sumou uvedenou slovom.
26.1.2 Rozdiel medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena.
26.1.3 Nesprávne spočítaná suma vo vzájomnom súčte alebo v medzisúčte jednotlivých položiek, platiť bude správny súčet, resp. medzisúčet jednotlivých položiek a pod.
26.1.4 Iné zrejmé chyby v písaní a počítaní.
26.2  Komisia písomne požiada uchádzača o vysvetlenie ponuky s cieľom odstránenia zrejmých matematických chýb v ponuke zistených pri jej vyhodnocovaní.
26.3   Do procesu hodnotenia ponúk nebude zaradená a bude vylúčená ponuka uchádzača: 
26.3.1 Ak uchádzač neakceptuje opravenú sumu vzniknutú zrejmou matematickou chybou.
26.3.2 Ak uchádzač nedoručí písomné vysvetlenie v lehote dvoch pracovných dní odo dňa odoslania žiadosti o vysvetlenie, alebo v dlhšej lehote, pokiaľ komisia určila dlhšiu lehotu.
26.4  Uchádzač bude písomne upovedomený o vylúčení jeho ponuky podľa ustanovení bodu 26.3 týchto súťažných podkladov s uvedením dôvodu vylúčenia a lehoty, v ktorej môže byť podaná námietka. 
 
27. Vyhodnocovanie ponúk
27.1  Vyhodnocovanie ponúk vykoná komisia podľa § 53 zákona o verejnom obstarávaní. 
Verejný obstarávateľ bude pri hodnotení ponúk postupovať v súlade s § 66 ods. 7 písm. b) zákona o verejnom obstarávaní, t. j. vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk.
27.2  Platnou ponukou je ponuka, ktorá vyhovuje požiadavkám verejného obstarávateľa na predmet zákazky obsiahnutý v  týchto súťažných podkladoch, obsahuje všetky požadované náležitosti ponuky a zároveň neobsahuje žiadne obmedzenia alebo výhrady, ktoré sú v rozpore s týmito dokumentmi. Ponuky nezodpovedajúce týmto požiadavkám budú z verejnej súťaže vylúčené.
27.3  Verejný obstarávateľ vylúči z verejnej súťaže ponuku, ak nebudú splnené všetky požiadavky na predmet zákazky uvedené v  týchto súťažných podkladoch.
27.4  Komisia môže písomne požiadať uchádzačov o vysvetlenie ponúk. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
27.5  Ak uchádzač na žiadosť komisie nedoručí vysvetlenie v lehote dvoch pracovných dní odo dňa odoslania žiadosti, ak komisia neurčí dlhšiu lehotu, predložené vysvetlenie nebude v súlade s požiadavkou komisie, bude ponuka uchádzača z verejného obstarávania vylúčená.
27.6  Uchádzač bude upovedomený o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
27.7  V rámci vyhodnotenia ponúk podľa kritéria stanoveného na vyhodnotenie ponúk verejný obstarávateľ určí poradie uchádzačov porovnaním výšky navrhnutých ponukových cien za dodanie časti predmetu zákazky uvedených v jednotlivých ponukách uchádzačov.
          27.8 Elektronická aukcia sa neuplatňuje.

[bookmark: _GoBack]Časť VII.
Dôvernosť a etika vo verejnom obstarávaní 
 
28. Dôvernosť procesu verejného obstarávania
28.1 Informácie týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Členovia komisie na vyhodnocovanie ponúk a zodpovedné osoby verejného obstarávateľa nebudú počas prebiehajúceho procesu verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym tretím osobám.
28.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/ osobitnými predpismi (zákon č. 211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov, atď.).
28.3 Za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ako obchodné tajomstvo uchádzač nemôže označiť údaje, ktoré sú návrhmi na plnenie kritérií.
 
29. Revízne postupy
29.1 Uchádzač  alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 zákona o verejnom obstarávaní podať verejnému obstarávateľovi  žiadosť o nápravu.
29.2 Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 zákona o verejnom obstarávaní námietku proti postupu verejného obstarávateľa.
 
Časť VIII.
 Prijatie ponuky 
 
30. Informácia o výsledku vyhodnotenia ponúk 
30.1 Verejný obstarávateľ je povinný po vyhodnotení ponúk bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky. 
 
31. Uzavretie zmluvy
31.1 Verejný obstarávateľ uzavrie s úspešným uchádzačom alebo uchádzačmi zmluvu/zmluvy v súlade s ustanovením § 56 zákona o verejnom obstarávaní.
31.2 Verejný obstarávateľ nesmie uzavrieť zmluvu s uchádzačom, ktorý nespĺňa povinnosti týkajúce sa zápisu do registra partnerov verejného sektora v súlade s § 11 zákona o verejnom obstarávaní.  
31.3 Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. 
31.4 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa ustanovení § 56 ods. 2 až ods. 7 zákona o verejnom obstarávaní, ak boli na ich uzavretie písomne vyzvaní.
31.5 Ak uchádzač alebo uchádzači odmietnu uzavrieť zmluvu (zmluvy) alebo do desiatich pracovných dní odo dňa, keď boli na ich uzavretie vyzvaní neposkytnú súčinnosť podľa odseku 31.4, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili na nasledujúcom mieste v poradí. 
31.6 Zmluva s úspešným uchádzačom nadobudne účinnosť deň nasledujúci po dni jej zverejnenia  
v Centrálnom registri zmlúv. 
 
32. Ďalšie informácie
32.1 Verejný obstarávateľ si vyhradzuje právo zrušiť použitý postup zadávania zákazky podľa § 57 zákona o verejnom obstarávaní a ak ponuky budú neregulárne alebo inak neprijateľné, prípadne, ak presiahnu finančnú čiastku určenú verejným obstarávateľom na predmet zákazky.
32.2  Verejný obstarávateľ si vyhradzuje právo primerane predĺžiť lehotu viazanosti ponúk a o tejto skutočnosti informuje všetkých uchádzačov.
32.3 Ponuky musia byť v súlade s platnými právnymi predpismi SR.
32.4 Uchádzači nemajú právo na úhradu nákladov spojených so spracovaním ponúk a s účasťou v tomto verejnom obstarávaní.
32.5 Táto súťaž sa uskutočňuje podľa zákona o verejnom obstarávaní. Ďalšie postupy, vzťahy, termíny, povinnosti a pod. viažuce sa k vyhlásenému postupu verejného obstarávania, ktoré nie sú popísané alebo špecifikované v týchto súťažných podkladoch, sa v tomto verejnom obstarávaní riadia všeobecnými ustanoveniami zákona o verejnom obstarávaní.
32.6  Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. V súlade s § 41 ods. 3 zákona o verejnom obstarávaní verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
32.7  Pravidlá pre zmenu subdodávateľov sú uvedené v návrhu zmluvy.

32.8 Verejný obstarávateľ vyhlasuje, že osobné údaje bude spracúvať len za účelom účasti uchádzača v predmetnom verejnom obstarávaní a plnenia si zákonných povinností s tým súvisiacimi a v súlade so zákonom o ochrane osobných údajov a príslušnými právnymi predpismi EÚ, a to za použitia primeraných technických, organizačných a bezpečnostných opatrení. Spracúvanie osobných údajov verejným obstarávateľom sa vykonáva počas trvania vyhlásenej súťaže a na dobu potrebnú k výkonu práv a povinností vyplývajúcich zo všeobecne záväzných právnych predpisov 
5

A.2 Podmienky účasti
 
33. Podmienky účasti vo verejnom obstarávaní týkajúce sa osobného postavenia 
(1) Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

(2) Uchádzač preukazuje splnenie podmienok účasti podľa bodu (1):
a) písm. a) doloženým výpisom z registra trestov nie starším ako tri mesiace,
b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,
c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,
d) písm. d) doloženým potvrdením príslušného súdu nie starším ako tri mesiace,
e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,
f) písm. f) doloženým čestným vyhlásením.

(3) Uchádzač môže preukázať splnenie podmienok účasti osobného postavenia zápisom do zoznamu hospodárskych subjektov alebo rovnocenným zápisom alebo potvrdením o zápise vydaným príslušným orgánom iného členského štátu, resp. iným rovnocenným dokladom predloženým uchádzačom. Pri vyhodnocovaní splnenia podmienok účasti osobného postavenia bude overené zapísanie uchádzača v tomto zozname.

(4) Uchádzač môže predbežne nahradiť doklady na preukázanie splnenia podmienok účasti jednotným európskym dokumentom (JED) podľa § 39 zákona o verejnom obstarávaní. V takomto prípade súčasťou jeho ponuky bude vyplnený JED.

34. Podmienky účasti vo verejnom obstarávaní týkajúce sa finančného alebo ekonomického  
      postavenia 
Nepožaduje sa.

 
35. Podmienky účasti vo verejnom obstarávaní týkajúce sa technickej alebo odbornej spôsobilosti
Nepožaduje sa.
 
36. Doklady preukazujúce splnenie podmienok účasti
36.1  Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre doklady a dokumenty vyhotovené v českom jazyku.
36.2 Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača. Doklady vystavené iným subjektom alebo úradom, uchádzač podpisovať nemusí.
36.3 Uchádzač môže v zmysle § 39 zákona o verejnom obstarávaní predbežne nahradiť doklady na preukázanie splnenia podmienok účasti určené verejným obstarávateľom prostredníctvom Jednotného európskeho dokumentu (JED). Úrad pre verejné obstarávanie zverejnil manuál s vysvetlením k vypĺňaniu JEDu: https://www.uvo.gov.sk/jednotny-europsky-dokument-pre-verejne-obstaravanie-602.html.
Postup vyplnenia JED prostredníctvom bezplatnej služby Európskej komisie poskytujúcej elektronickú verziu JED je popísaný v Príručke k elektronickej službe na vyplnenie a opätovné použitie Jednotného európskeho dokumentu, ktorá je dostupná na webovom sídle úradu na adrese: https://www.uvo.gov.sk/jednotny-europsky-dokument-pre-verejne-obstaravanie-602.html.
36.4 V elektronicky podanej ponuke sa predkladajú naskenované kópie originálnych dokladov alebo naskenované kópie úradne overených fotokópií originálnych dokladov (napr. vo formáte .pdf). Ak nejde o vyhľadanie dokladov verejným obstarávateľom z informačného systému verejnej správy, doklady musia byť z ich originálu alebo z ich úradne overenej fotokópie naskenované a vložené prostredníctvom elektronického portálu https://obstaravanie.eranet.sk/. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení. V prípade pochybností o pravosti "naskenovaných" dokladov si verejný obstarávateľ vyhradzuje právo požadovať predloženie dokladov vo forme zaručenej konverzie. 
 
A.3 Kritériá hodnotenia
  
37. Všeobecné požiadavky na spôsob určenia ceny  
37.1  Vzhľadom na rozdelenie predmetu zákazky na časti, ktoré budú vyhodnocované jednotlivo, je potrebné pod pojmom „Predmet zákazky“ používanom v súťažných podkladoch rozumieť pojem „časť Predmetu zákazky.“ Všetky ceny uvádzané v ponuke musia zodpovedať požiadavkám stanoveným v bode 15 týchto súťažných podkladov.
37.2  Celková cena musí obsahovať všetky ceny, t. j. celé náklady požadovaného predmetu zákazky podľa časti „B.1 OPIS PREDMETU ZÁKAZKY“ v týchto súťažných podkladoch, t. j. súčet/sumár všetkých oceňovaných položiek, ktorý vychádza z uchádzačom ocenených položiek tak, aby boli splnené všetky požiadavky verejného obstarávateľa uvedené v časti „B.1 OPIS PREDMETU ZÁKAZKY“ v týchto súťažných podkladoch. 
37.3  Pri určovaní cien je potrebné venovať pozornosť všetkým požadovaným údajom, ako aj pokynom na zhotovenie ponuky vyplývajúcich pre uchádzačov z týchto súťažných podkladov, vrátane obchodných podmienok dodania predmetu obstarávania.
37.4  Všetky ceny zaokrúhli uchádzač na 2 desatinné miesta.
37.5  Verejný obstarávateľ požaduje, aby súčasťou ceny za predmet zákazky boli aj náklady na dodanie tovaru do miesta plnenia a ďalšie nevyhnutné náklady súvisiace s dodaním predmetu zákazky.
37.6  Uchádzač vyplní údaje v systéme ERANET v časti "Návrh na plnenie kritérií" a to spôsobom uvedeným v manuáli systému, ktorý je dostupný na prihlasovacej stránke. 
  
38. Kritériá hodnotenia ponúk
38.1 Verejný obstarávateľ požaduje, aby uchádzač predložil cenu za predmet zákazky „Ultrazvukové prístroje,“ ktorá bude zohľadňovať všetky požiadavky verejného obstarávateľa uvedené v časti „B.1 OPIS PREDMETU ZÁKAZKY“ v týchto súťažných podkladoch formou vyplnenia tabuľky v systéme ERANET. 
38.2 Jediným kritériom hodnotenia ponúk predmetu zákazky je najnižšia celková cena za predmet zákazky v eur bez DPH, ktorú musí uchádzač stanoviť a predložiť spôsobom uvedeným v časti „A.3 KRITÉRIÁ HODNOTENIA“ týchto súťažných podkladov.
38.3 Úspešným uchádzačom pre predmet zákazky „Ultrazvukové prístroje,“ sa stane ten uchádzač, ktorého celková cena v eur bez DPH určená spôsobom uvedeným v časti „A.3 KRITÉRIÁ HODNOTENIA“ týchto súťažných podkladov bude v hodnotenej časti najnižšia, t. j. vo vyhodnotení ponúk sa umiestnil na prvom mieste a zároveň splnil všetky podmienky účasti a požiadavky na predmet zákazky. Táto ponuka bude identifikovaná ako úspešná. 

 
B.1 Opis predmetu zákazky

[bookmark: _Hlk5601791]Názov predmetu zákazky časť č. 1: Ultrazvukový prístroj pre DKAIM

Spoločný slovník obstarávania (CPV): 33124120-2 Diagnostické ultrazvukové prístroje, 60000000-8 - Dopravné služby (bez prepravy odpadu)

Miesto plnenia: Národný ústav detských chorôb, Limbová 1, 831 01 Bratislava

Lehota dodania: do 60 dní odo dňa nadobudnutia účinnosti zmluvy. 

Minimálna úroveň požadovaných medicínsko-technických parametrov, vlastností a charakteristík predmetu zákazky:

Technické parametre ultrazvukového prístroja:
· uhlopriečka obrazovky min. 21“, 
· dynamický rozsah min. 280 dB,
· snímková frekvencia min.1600 Hz,
· frekvenčný rozsah min. v rozsahu 1 – 18 MHz,
· maximálna zobrazovacia hĺbka min. 400 mm,
· interný HDD s kapacitou min. 500 GB,
· ovládanie kurzoru pomocou trackbalu a LCD o uhlopriečke min. 10“,
· USB porty min. 3,
· ethernetový konektor,
· počet portov pre zapojenie sond min. 3,
· výsuvná mechanická alfanumerická klávesnica,
· pamäťová slučka s kapacitou min. 750 MB,
· výškovo aj stranovo nastaviteľný ovládací panel min. 25 cm,
· HDMI výstup,
· DICOM výstup.

Pracovné režimy:
· technológia na potlačenie šumu,
· B-mód s možnosťou automatickej optimalizácie obrazu,
· M-mód,
· farba (CFM) mód,
· výkonný Doppler (PDI),
· pulzný Doppler (PWD), min. 0,5 kHz – 50 kHz,
· harmonické zobrazenie,
· zoom min. 16 x, v reálnom aj zmrazenom režime,
· dual live zobrazovací mód,
· trapezoidný mód ako štandard lineárnych sond.

Meranie a software:
· databáza s vyhľadávaním podľa referenčných dát,
· ukladanie obrázkov a slučiek vo formáte surových dát,
· export obrázkov vo formáte jpg, jpeg alebo bmp a avi,
· užívateľské vytvárateľné a modifikovateľné presety, 
· komunikácia s nemocničným PACS,
· softvér pre meranie dĺžok, objemu a rýchlosti.

Sondy (5 ks): 
· Lineárna sonda s frekvenčným rozsahom 6 – 18 MHz s počtom elementov min. 192, malá sonda max. 4,4 cm, veľká sonda s rozsahom 5 - 13 MHz, max. 5,5 cm.
· Fázová sonda (kardio) s rozsahom 2,5 - 7 MHz s počtom elementov min. 64.
· Konvexná sonda s rozsahom 2 - 5 MHz s počtom elementov min. 128.
· [bookmark: _Hlk132972358]Mikrokonvexná sonda s rozsahom 4,5 – 8,5 MHz. 

Počet prístrojov: 1 ks.
Počet sond: 5 ks.


Názov predmetu zákazky časť č. 2: Ultrazvukový prístroj pre KDPaF

Spoločný slovník obstarávania (CPV): 33124120-2 Diagnostické ultrazvukové prístroje, 60000000-8 - Dopravné služby (bez prepravy odpadu)

Miesto plnenia: Národný ústav detských chorôb, Limbová 1, 831 01 Bratislava

Lehota dodania: do 60 dní odo dňa nadobudnutia účinnosti zmluvy. 

Minimálna úroveň požadovaných medicínsko-technických parametrov, vlastností a charakteristík predmetu zákazky:

Technické parametre ultrazvukového prístroja:
· uhlopriečka obrazovky min. 21“, 
· dynamický rozsah min. 280 dB,
· snímková frekvencia min.1600 Hz,
· frekvenčný rozsah min. v rozsahu 1 – 18 MHz,
· maximálna zobrazovacia hĺbka min. 400 mm,
· interný HDD s kapacitou min. 500 GB,
· ovládanie kurzoru pomocou trackbalu a LCD o uhlopriečke min. 10“,
· USB porty min. 3,
· ethernetový konektor,
· počet portov pre zapojenie sond min. 3,
· výsuvná mechanická alfanumerická klávesnica,
· pamäťová slučka s kapacitou min. 750 MB,
· výškovo aj stranovo nastaviteľný ovládací panel min. 25 cm, 
· HDMI výstup,
· DICOM výstup.

Pracovné režimy:
· technológia na potlačenie šumu,
· B-mód s možnosťou automatickej optimalizácie obrazu,
· M-mód,
· farba (CFM) mód,
· výkonný Doppler (PDI),
· pulzný Doppler (PWD), min. 0,5 kHz – 50 kHz,
· harmonické zobrazenie,
· zoom min. 16 x, v reálnom aj zmrazenom režime,
· dual live zobrazovací mód,
· trapezoidný mód ako štandard lineárnych sond.

Meranie a software:
· databáza s vyhľadávaním podľa referenčných dát, 
· ukladanie obrázkov a slučiek vo formáte surových dát,
· export obrázkov vo formáte jpg, jpeg alebo bmp a avi,
· užívateľské vytvárateľné a modifikovateľné presety, 
· komunikácia s nemocničným PACS, 
· softvér pre meranie dĺžok, objemu a rýchlosti.

Sondy (3 ks): lineárna, konvexná, hokejková lineárna sonda. 
· lineárna s frekvenčným rozsahom 4 - 10 MHz s počtom elementov min. 192,
· konvexná sonda s rozsahom 2 - 5 MHz s počtom elementov min. 128,
· hokejková lineárna sonda 8 - 18 MHz. 

Počet prístrojov: 1 ks.
Počet sond: 3 ks 

Všeobecné požiadavky na predmet zákazky:

V cene musí byť zahrnuté aj plnohodnotné zaškolenie zdravotníckych pracovníkov, montáž a inštalácia prístrojov, odskúšanie prístrojov a ich uvedenie do prevádzky, dopravné náklady na miesto plnenia, poistné náklady do miesta určenia, návod v slovenskom, alebo v českom jazyku, zabezpečenie komplexného záručného servisu, v prípade poruchy prístrojov je požadovaný servisný zásah do 24 hodín v pracovných dňoch.

Tovar musí byť dodaný nový, nepoužívaný, nerepasovaný a s príslušenstvom.

Požaduje sa predložiť podrobný aktualizovaný rozpočet, identifikáciu výrobcu a presný typ ponúkaného zariadenia - predmetu plnenia, a podrobné plnenie všetkých požadovaných technických parametrov prístroja. Pri použití ekvivalentného riešenia/riešení aj zoznam použitých ekvivalentných riešenia/riešení.

Verejný obstarávateľ si vyhradzuje právo neuzatvoriť zmluvu s úspešným uchádzačom v prípade, ak proces verejného obstarávania nebude akceptovaný zo strany poskytovateľa finančných prostriedkov, alebo v prípade, ak verejnému obstarávateľovi nebudú pridelené finančné prostriedky na realizáciu zákazky zo strany ich poskytovateľa.

Dodávateľ nie je oprávnený postúpiť akékoľvek svoje pohľadávky voči Objednávateľovi podľa § 524 Občianskeho zákonníka plynúce z tejto zo zmluvy, ktorá bude uzatvorená zadaním tejto zákazky alebo súvisiace s touto zmluvu na tretí subjekt bez predchádzajúceho písomného súhlasu Objednávateľa. Právny úkon, na základe ktorého Dodávateľ postúpi svoje pohľadávky bez predchádzajúceho súhlasu Objednávateľa na tretiu osobu, je neplatný. Akýkoľvek súhlas Objednávateľa s postúpením pohľadávok je platný iba v prípade, ak naň bol udelený predchádzajúci súhlas Ministerstva zdravotníctva SR. V prípade porušenia tohto záväzku zo strany Dodávateľa, vzniká Objednávateľovi nárok na zaplatenie zmluvnej pokuty zo strany Dodávateľa v sume rovnajúcej sa 2 % istiny postúpenej pohľadávky.

Dodávateľ sa zaväzuje, že neprijme vyhlásenie podľa ustanovenia § 303 a nasl.  zákona č. 513/1991 Obchodného zákonníka v znení neskorších predpisov (ručenie, ručiteľské vyhlásenie) od akejkoľvek tretej osoby vo vzťahu k pohľadávkam, ktoré by mu vznikli voči Objednávateľovi. Porušením tohto záväzku vzniká Objednávateľovi nárok na zaplatenie zmluvnej pokuty zo strany Dodávateľa v sume rovnajúcej sa 2 % istiny pohľadávky.

[bookmark: _Hlk109820372]Záručná doba: 24 mesiacov odo dňa inštalácie. Dodávateľ je povinný zabezpečiť bezplatné poskytnutie autorizovaného záručného servisu uvedeného predmetu zákazky počas trvania záručnej doby. 

Dodávateľ pred podpisom zmluvy predloží vyhlásenie zhody s doplňujúcimi podkladmi k nemu, alebo certifikát vydaný autorizovanými osobami, resp. notifikovanými osobami ES, ktoré majú oprávnenie na posudzovanie zhody, v slovenskom alebo českom jazyku.

Nedodržanie akejkoľvek podmienky a požiadavky objednávateľa uvedenej v technickej špecifikácii sa bude považovať za podstatné porušenie zmluvných podmienok.

Predmet plnenia (tovar/služby/práce) musí spĺňať všetky technické vlastnosti uvedené v technickej špecifikácii. Ak predmet plnenia nebude spĺňať všetky technické požiadavky, kupujúci má právo odstúpiť od zmluvy.

Predmet zákazky sa bude financovať formou  bezhotovostného platobného styku v navrhovanej lehote splatnosti faktúr 60 kalendárnych dní odo dňa jej doručenia, bez poskytnutia preddavku. Faktúra musí obsahovať náležitosti daňového dokladu, k uvedenej celkovej cene bude pripočítaná aj  výška DPH v zmysle všeobecne záväzných právnych predpisov.

UPOZORNENIE: Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, objednávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné, charakteristiky, ktoré sú nevyhnutné na zabezpečenie účelu, na ktoré sú dané produkty určené. 

Prílohy:
Príloha č. 1    Čestné vyhlásenie ku konfliktu záujmov a k elektronickej komunikácii
Príloha č. 2    Vzor JED
Príloha č. 3    Návrh kúpnej zmluvy pre časť predmetu zákazky č. 1 - č. 2
Príloha č. 4    Čestné vyhlásenie uchádzača o pravdivosti a úplnosti všetkých dokladov a údajov uvedených v ponuke a že nie je   
                      v konflikte záujmov
Príloha č. 5    Plnomocenstvo pre zástupcu uchádzača
Príloha č. 6    Plnomocenstvo pre osobu predkladajúcu ponuku
Príloha č. 7    Informácia o osobe, ktorá vypracovala ponuku
Príloha č. 8    Plnomocenstvo pre osobu konajúcu za skupinu dodávateľov
Príloha č. 9    Čestné vyhlásenie uchádzača o povinnosti zápisu do registra partnerov verejného sektora a jeho subdodávateľoch
Príloha č. 10  Návrh na plnenie kritéria pre časť 1
Príloha č. 11  Návrh na plnenie kritéria pre časť 2


image1.jpeg




